Kookkuns: Spinasie gnocchi
500 g gevriesde, gekapte spinasie
250 mℓ ricotta kaas
180 mℓ gerasperde parmesaan
250 mℓ meel, plus nog 3 eetlepels meel
’n knypie peper
’n knypie neutmuskaat
3 eetlepels botter
Kook die spinasie volgens die instruksie op die verpakking.
Dreineer en laat dit afkoel.
Roer die ricotta by die spinasie in ’n mengbak.
Voeg die eiers by en meng goed.
Voeg die helfte van die parmesaan by, die 3 eetlepels meel en die sout en peper en neutmuskaat. Meng goed.
Bedek die mengsel en plaas in die yskas vir ’n uur.
Strooi die 250 mℓ meel in ’n vlak pan.
Maak ovaal hopies met 1 eetlepel spinasie op ’n slag om die gnocchi te maak.
Rol die in die meel en skud enige oortollige meel af.
Dompel die gnocchi in kookwater vir 5 minute tot dit opgepof en effens ferm is.
Verwyder die gnocchi met ’n gaatjieslepel en dreineer op kombuispapier.
Plaas dit dan dadelik op ’n gesmeerde bakplaat.
Drup die botter oor die gnocchi en strooi die parmesaan oor.
Plaas die gnocchi onder ’n oondrooster tot die kaas gesmelt het en dit effens verbruin het.
op 12/21/2017 12:53:00 pm
Sleutelwoorde: Bykos , Groente , Italiaans , Kaas